**Manuel Laborde Werlinden** (Tolosa, 1899ko abenduaren 29a - Donostia, 1993ko maiatzaren 12a) gipuzkoar ingeniari, naturzale eta sustatzailea izan zen

Ibilbide profesionala
---------------------

Ikasketak Tolosan hasi ostean, Santanderreko Eskola Industrialean jarraitu zituen; 1917ean Bilboko Injeniaritza Goi Eskola Teknikoan sartu zen, 1923an Injeniaritza Industrial titulua atera zuelarik. Urte berean CAF hasi zen lanean, eta departamentu desberdinak zuzendu zituen. 1926an senideekin Andoainen "Labher" enpresa sortu zuen, eta Manuel zuzendari-gerentea izan zen. Geroago, metalgintzako beste enpresa baten administrazio-kontseiluan izan zen, baita Villabonako makina-erreminta enpresa batean ere. 1963an Bilboko Industria Ingeniaritza Eskolako teknologia nuklearreko batzordekide izendatu zuten.

Kulturgintza
------------

Euskalerriaren Adiskideen Elkarteko (EAE) kidea, 1927tik aurrera "Amigos de Aralar" taldeko kidea izan zen, 1945etik aurrera Aranzadi Zientzia Elkartearen (AZE) sorrera bultzatuko zuena. Labordek AZE-ren ikerlanetan oso aktiboki parte hartu zuen, laguntza ekonomikoa barne. 1952an, AZE-ko beste kide batzuekin batera, Labordek Jose Miguel Barandiaranek Hego Euskal Herrira itzuli ahal izateko gestioetan aritu zen. AZE-ren "Munibe" aldizkarian, EAE-ren Buletinean, eta hainbat aldizkaritan artikulu asko argitaratu zituen geologia, meatzaritza, metalurgia, burdinolak eta historiaurreari buruz. 1969tik aurrera, Lucas Mallada Geologia Institutuko aholkulari teknikoa izan zen. Gipuzkoan dolmen bi, hamalau hilarri eta Marizuloko aztarnategi arkeologikoa aurkitu zituen. Hainbat indusketa arkeologikotan parte hartu zuen. Filatelia, ikonografia eta artean aditua zen. Pio Caro Barojaren "Guipúzcoa" dokumentalerako ekarpen garrantzitsua egin zuen. 1978tik 1980era Eusko Ikaskuntzaren Fisika, Kimika eta Matematika saila zuzendu zuen. 1984ean EAE-k omenaldia egin zion Azkoitiako Insausti Jauregian. 1988an Eusko Ikaskuntzak Manuel Lekuona Saria eman zion. Euskal Herriko Unibertsitateak baditu haren omenezko "Manuel Laborde Werlinden" izeneko sariak, industria ekimen berritzaileei zuzenduak.

Erreferentziak
--------------

1. ↑   Auñamendi Eusko Entziklopedia. *Manuel Laborde Werlinden.* .
2. ↑   **(Ingelesez)** «Laborde Hermanos fabrika. Andoain - Auñamendi Eusko Entziklopedia» *aunamendi.eusko-ikaskuntza.eus* (Noiz kontsultatua: 2019-03-01).
3. 1 2 3   **(Gaztelaniaz)**  *Biografía Manuel Laborde – Entreprenari.*  (Noiz kontsultatua: 2019-03-01).
4. ↑  GOICOETXEA MARCAIDA, Ángel. 1997. *La Sociedad de Ciencias Aranzadi. Medio siglo de trabajos, 1947-1997.* Munibe suplemento 11. 199 or.
5. ↑  Manuel Laborde Sariak: Manuel Laborde Biografia

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q20492238
* **Hiztegiak eta entziklopediak**
* Auñamendi: 84027

 |

* Wd Datuak: Q20492238


  


| * i
* e
* a
Manuel Lekuona Saridunak |
| --- |
| 1983 Manuel Lekuona  •  1984 Odon Apraiz  •  1985 Jorge de Riezu  •  1986 Andres Eliseo Mañarikua  •  1987 Justo Garate  •  1988 Manuel Laborde  •  1989 Eugène Goienetxe  •  1990 Gerardo López de Gereñu  •  1991 Karlos Santamaria  •  1992 Bernardo Estornes  •  1993 Francisco Salinas Quijada  •  1994 Iratzeder  •  1995 Adrian Zelaia  •  1996 Jorge Oteiza  •  1997 Micaela Portilla  •  1998 Jose Maria Jimeno Jurio  •  1999 Piarres Xarriton  •  2000 José Miguel Azaola  •  2001 Jose Ignacio Telletxea  •  2002 Armando Llanos  •  2003 Jesus Atxa  •  2004 Jean Haritxelhar  •  2005 Elias Amezaga  •  2006 Mentxu Gal  •  2007 Sabin Salaberri  •  2008 Montxo Armendariz  •  2009 Txomin Peillen  •  2010 Jose Antonio Arana  •  2011 Jose Luis Ansorena  •  2012 Soledad Silva  •  2014 Antxon Agirre  •  2015 Joan Mari Torrealdai  •  2016 Jean-Louis Davant  •  2017 Fermin Leizaola  •  2018 Maria Jose Azurmendi  •  2019 Xabier Amuriza  •  2020 Jose Ramon Etxebarria  •  2022 Jon Bagues |
| Eusko Ikaskuntza |